Hon WILLIE JACKSON (Minister for Māori Development): Tuatahi e tika ana ki te mihi ki tō tātou iwi i tae mai nei i tēnei rā, ki te whakanui i tēnei rā, kei reira i te Banquet Hall ināianei. Tēnei te mihi ki a koutou mō ō koutou tautoko i tēnei wā. Mōhio au he tino uaua ki te mātakitaki engari tēnei te mihi ki a koutou. Nō reira i tēnei wā e tika ana kei te maumahara ahau i a rātou, ō tātou tīpuna i tū hei rangatira hei toa mō tātou o ēnei reanga. Nā rātou i whakatakoto i te ara hei whāinga mā tātou, nā rātou tātou i ora ai. Nō reira he wā anō tēnei ki te whakanuia rātou ō tātou tīpuna. Me mihi ka tika hoki ki ō tātou rangatira o tēnei wā. Ka mutu pea taku mīharo rau rangatira mā, tēnei te tino mihi ki a koutou. He hōnore nui ki te tū ki te kōrero e pā ana ki tēnei pire. Tēnā koutou, tēnā koutou, tēnā anō tātou katoa.